JayJayThrowThrow/commonwealth-wiki-mix huggingface dataset:
Majlis Bandaraya Johor Bahru

Majlis Bandaraya Johor Bahru merupakan kerajaan tempatan yang mentadbir Johor Bahru, Johor.

Majlis ini berfungsi untuk memberikan perkhidmatan-perkhidmatan perbandaran kepada penduduk dan bertanggungjawab pada kesihatan dan sanitasi awam, pengurusan dan pembuangan sampah, perancangan bandar, perlindungan dan kawalan alam sekitar, pembangunan ekonomi dan sosial, pengurusan lalu lintas dan penyelenggaraan umum bagi infrastruktur bandar. Majlis ini diketuai oleh seorang Datuk Bandar dan mempunyai 24 orang Ahli Majlis. Menara MBJB terletak di No. 1, Jalan Lingkaran Dalam, Bukit Senyum di pusat bandaraya Johor Bahru.
Sejarah

Penubuhan Majlis Bandaraya Johor Bahru bermula dengan Lembaga Bandaran pada 1910. Seterusnya, ia dinaikkan ke taraf Majlis Bandaran pada tahun 1952. Pada 1 April 1977, ia telah dinaik taraf sebagai Majlis Perbandaran dan diketuai oleh seorang Yang Dipertua. Bermula pada 1 Januari 1994, Johor Bahru telah dinaik taraf sebagai bandar raya dan diketuai oleh seorang Datuk Bandar.
Yang Dipertua
Datuk Bandar
Kawasan pentadbiran
Pejabat cawangan

* Larkin
* Taman Pelangi
* Stulang
* Permas Jaya
* Bandar Baru UDA
* Tampoi
Lihat juga

* Majlis Bandaraya Iskandar Puteri
* Majlis Bandaraya Pasir Gudang
Rujukan
Pautan luar

* laman web rasmi MBJB


Kategori:Johor Bahru
Johor Bahru
Johor Bahru
Kota Belanda

right|270px|thumb|Kota Belanda.

Kota Belanda terletak di Pulau Pangkor, Perak, Malaysia, kira-kira 100 meter dari pantai.
Sejarah

Pada tahun 1670, Kota Belanda ini dibina oleh Syarikat Hindia Timur Belanda (VOC) untuk menyimpan bijih timah yang diperolehi dari negeri Perak. Pada tahun 1690, rakyat tempatan yang tidak bersetuju dengan cara Belanda memperolehi bijih timah tersebut dan telah membinasakan kota ini .
Selepas dimusnahkan, pada tahun 1749 Belanda telah membinanya semula dan menempatkan seramai 80 orang pengawalnya di sini. Selepas tahun 1779 Kota Belanda tidak digunakan lagi kerana Belanda menumpukan kepada perdagangan rempah di Maluku, Indonesia. Belanda juga berhadapan dengan Perang Napoleon di Eropah . Pada 1824 Belanda dan Inggeris secara rasmi membahagikan wilayah penguasaan masing-masing di Nusantara menerusi Perjanjian Inggeris-Belanda 1824.
Usaha pemuliharaan

Pada 1973, kota ini telah dibina semula oleh Jabatan Muzium dan telah diwartakan sebagai monumen lama dan tapak tanah bersejarah di bawah Akta Bendapurba 1976 dalam Seksyen No. 247 , Warta Kerajaan Negeri Perak bertarikh 31 Mac 1970. Kemudian pada 1997, kerajaan negeri Perak telah memajukan lagi kawasan ini sebagai kawasan pelancongan negeri Perak. Beberapa rumah limas tradisional negeri Perak telah dibina di sini. Pelbagai gerai makanan pakaian dan cenderamata juga terdapat di sini. Beberapa bahagian kota ini telah dibaiki semula dan diperindahkan di persekitaran perkampungan nelayan Melayu.
Galeri


Image:Dutch Fort Pulau Pangkor 2007 002.jpg
Image:Dutch Fort Pulau Pangkor 2007 007 pano.jpg
Image:Dutch Fort Pulau Pangkor 2007 011 pano.jpg
Image:Dutch Fort Pulau Pangkor 2007 016 pano.jpg
Image:Dutch Fort Pulau Pangkor 2007 020 pano.jpg
Image:Dutch Fort Interior.jpg

Pautan luar

* Arkib Negara Malaysia

Kategori:Pelancongan di Perak
Kategori:Sejarah Perak
Kategori:Penubuhan 1670 di Empayar Belanda
Kategori:Kota dibina Syarikat Hindia Timur Belanda
Kategori:Penubuhan 1670 di Perak
Majlis Bandaraya Kuantan

Majlis Bandaraya Kuantan (MBK) diisytiharkan oleh Al-Sultan Abdullah Al-Haj sebagai sebuah majlis bandar raya pada 21 Februari 2021. Jumlah penduduk bandar raya ini ialah 571,300 orang pada tahun 2024.

Majlis Perbandaran Kuantan ini mula dilaksanakan pada 1 Ogos 1913 dengan penubuhan Kuantan Sanitary Board yang bertanggungjawab terhadap kawalan kebersihan, kesihatan dan kawalan pembangunan.
Pada tahun 1937, Kuantan Sanitary Board telah digantikan dengan Lembaga Bandaran Kuantan (Kuantan Town Board). Setelah hampir 16 tahun berada di bawah sistem ini, Lembaga Bandaran Kuantan telah dinaiktaraf kepada Majlis Bandaran Kuantan (Kuantan Town Council) dengan kawasan pentadbiran seluas 10 batu persegi sahaja iaitu tertumpu kepada Mukim Kuala Kuantan.
Sejarah

Pada 1 September 1979 sekali lagi, Majlis Bandaran Kuantan (Kuantan Town Council) dinaiktaraf kepada Majlis Perbandaran Kuantan (Kuantan Municipal Council) berasaskan Akta Kerajaan Tempatan (Akta 171) yang kekal hingga ke hari ini.
Lembaga Kebersihan Kuantan

Ditubuhkan 1 Ogos 1913.
Lembaga Bandaran Kuantan

Keluasan kawasan pentadbiran Lembaga Perbandaran Kuantan telah diperkembangkan kepada 324 km persegi yang meliputi empat mukim iaitu Kuala Kuantan, Ulu Kuantan, Beserah dan Sungai Karang. Kawasan ini merupakan 10% daripada keluasan keseluruhan bandar Kuantan. Daripada keluasan tersebut, 20% merupakan kawasan bercukai yang diberikan perkhidmatan perbandaran manakala bakinya merupakan kawasan pembangunan.
Majlis Bandaran Kuantan

Keluaran Pengawai Bandaran 1953 Lama Bandar Kuantan.
Majlis Perbandaran Kuantan (MPK)

Majlis Perbandaran Kuantan (MPK)
ditubuhkan Majlis Bandaran Kuantan Bandar 1979 Kawasan Atas Kuala Kuantan.
Majlis Bandaraya Kuantan (MBK)

Majlis Bandaraya Kuantan (MBK) telah dinaiktaraf status bandar raya pada 21hb Februari 2021 dan dirasmikan oleh Seri Paduka Baginda Yang di-Pertuan Agong Sultan Abdullah ibni Sultan Ahmad Shah.
Rujukan
Lihat juga

*Kuantan
* Datuk Bandar Kuantan
Pautan luar

*

Kategori:Kuantan
Kategori:Pahang
Kuantan
Kategori:Kerajaan tempatan di Pahang
Manjung

Manjung merupakan sebuah daerah di negeri Perak. Daerah ini mempunyai keluasan dan 1,113/58 kilometer persegi dan mempunyai penduduk seramai 192 ribu orang. Manjung merupakan antara empat daerah di Perak yang mempunyai perairan laut. Pusat pentadbiran daerah ini terletak di Seri Manjung manakala Sitiawan menjadi bandar terbesar.
Sejarah

Daerah Manjung sebelum tahun 1973 dikenali sebagai Daerah Dindings. Daerah ini pernah menjadi sebahagian dari Negeri Selat yang pada ketika itu daerah ini berada dibawah pentadbiran Pulau Pinang. Daerah Dindings telah menjadi sebahagian dari Pulau Pinang sebaik sahaja Perjanjian Pangkor ditandatangani oleh pihak Britain dengan Raja Muda Abdullah. Perjanjian ini ditandatangani bagi menghentikan pertumpahan darah akibat dari 2 peristiwa utama iaitu perebutan takhta di antara kerabat diraja Perak sebaik sahaja kemangkatan Sultan Jaafar dan peperangan diantara Puak Ghee Hin dan Hai San di Larut untuk merebut kawasan perlombongan bijih timah di Jajahan Larut Taiping.

Sebagai syarat perjanjian tersebut, Sultan Perak perlu menerima seorang Residen British iaitu Sir J.W.W. Birch, menyerahkan Jajahan Dindings kepada British, perlantikan penolong Residen di Taiping iaitu Kapten Speedy di Matang dan Sultan Ismail diturunkan dari takhta Perak.

Semasa era penjajahan Inggeris, Jajahan Dindings merangkumi 3 kawasan utama iaitu Bandar Sitiawan, Bandar Lumut dan Pulau Pangkor sahaja. Walau bagaimanapun pada tahun 1937, setelah hampir 10 tahun Sultan Perak pada ketika itu iaitu Sultan Alang Iskandar telah merayu kepada British agar Jajahan Dindings dikembalikan ke pangkuan Perak dan British telah menyerahkan kembali pada tahun berkenaan. Alasan utama baginda, Perak tidak mempunyai kawasan berpantai. Setelah penyerahan Jajahan Dindings, Kerajaan Perak telah menyatukan jajahan berkenaan dengan Bruas dan kawasan - kawasan persisiran pantai bahagian selatan. Pada tahun 1973, Daerah Dindings telah diberi nama baru iaitu Daerah Manjung dan nama berkenaan berkekalan sehingga kini.
Pecahan pentadbiran

frameless|419x419px
Daerah Manjung terbahagi kepada lima buah mukim, sebuah bandar dan 15 pekan;

Beruas

* Pekan Beruas

Lekir

Lumut

* Bandar Lumut
* Pekan Damar Laut
* Pekan Kampong Baharu
* Pekan Pangkor
* Pekan Sungai Pinang Kechil
* Pekan Pasir Bogak
* Marina Island

Pengkalan Baharu

* Pekan Pengkalan Baharu
* Pekan Pantai Remis
* Pekan Changkat Keruing
* Pekan Segari

Sitiawan

* Pekan Ayer Tawar
* Pekan Kampong Sitiawan
* Pekan Gurney
* Pekan Sitiawan
* Pekan Kampong Koh
Demografi

Pada tahun 2020, jumlah penduduk di daerah Manjung seramai 246,977 orang. Daerah ini mempunyai kepadatan penduduk 219 orang perkilometer persegi iaitu kepadatan penduduk padat. Mukim Sitiawan mencatatkan jumlah penduduk paling tinggi iaitu 118,868 orang. Majoriti penduduk merupakan Bumiputera iaitu 58.1 peratus dari keseluruhan penduduk. Majoriti penduduk juga beragama Islam iaitu 56.2 peratus dari keseluruhan penduduk.
Rujukan


Pautan luar

*Komuniti Perniagaan Manjung
*KomitI eSpace Manjung
*Laman rasmi Majlis Perbandaran Manjung


Kategori:Perak
Lekir

Lekir, likir atau begong, dengan nama saintifik Amorphophallus prainii, ialah spesies tumbuhan renek dalam keluarga talas-talasan (Araceae) yang tempatan dari Thailand, Laos, Semenanjung Malaysia dan Sumatera, dan banyak ditemukan di kawasan batu kapur hutan malar hijau. Tumbuhan ini sering dikelirukan dengan sarek (Amorphophallus paeoniifolius) lantaran bentuknya yang hampir sama.
Penerangan

Lekir tumbuh di hutan malar hijau melalui umbi bundar. Daun lekir selalunya tunggal dan kadang-kadang berpasangan, dengan tangkai daun, yang sering disebut 'batang', licin dan jarang-jarang kasar pada pangkal. Corak latarnya berubah-ubah dari perang keputihan, kehijauan atau kemerahan, berbelak hijau kehitaman kecil, hingga bertompok putih kuning membujur. Lai daunnya bercabang seluas 10–250 cm dengan tangkai bersayap berdekatan pangkal. Anak daun tetombak bujurnya pula dempak tirus memanjang.

Perbungaannya tunggal dan berjentu pendek. Daun sisiknya tetombak lebar, 7–37 cm panjang, selalunya lebih panjang daripada ukuran keseluruhan perbungaan, dan bertompok hijau kehitaman atau dadu pucat. Bentuk jentunya menyamai tangkai daun namun lebih pendek dan pucat. Seludangnya leloceng, bujur telur lebar dan membulat setelah kembang. Tongkolnya pula, untuk spesimen kecil, lebih pendek berbanding seludang, iaitu 9–55 cm panjang dengan kawasan bunganya tetorak atau kerucut. Buahnya pula panjang tirus, 1.7–1.9 cm panjang, dan masak merah atau jingga.
Kegunaan

Tumbuhan ini beracun dan tidak sesuai untuk dimakan. Suku Semang di Semenanjung mencampurkan jusnya dengan getah ipuh (Antiaris sp.) untuk membuat racun damak. Namun, tumbuhan masih turut sesuai dijadikan tanaman hiasan.
Galeri


Amorphophallus paeonifolius3.jpg|Bunga lekir berwarna putih
Amorphophallusprainii-foliage.jpg|Dedaun lekir bercorak hijau cerah
Amorphophallusprainii-plant.jpg|thumb|left|Lekir tumbuh sekitar tinggi

Lihat juga

* Arisaema, genus tumbuhan yang turut disebut "likir".
* Gadung, spesies tumbuhan berumbi lain yang beracun.
Rujukan
Pautan luar

* Profil spesies di Sistem Maklumat Biokepelbagaian Malaysia

Kategori:Amorphophallus
Akad nikah

menyarungkan cincin kepada Siti Hasmah Mohd Ali semasa majlis akad nikah mereka pada Ogos 1956]]
Akad nikah (dari bahasa Arab 'aqd = عقد) atau ijab qabul merupakan ikrar pernikahan. Yang dimaksud dengan akad nikah ialah ijab daripada pihak wali perempuan atau wakilnya dan qabul dari pihak calon suami atau wakilnya. Akad nikah merupakan syarat wajib dalam proses atau upacara perkahwinan menurut Islam. Akad nikah boleh dijalankan oleh wali atau diwakilkan kepada seorang jurunikah.
Rukun nikah

* Wali
* Pengantin lelaki
* Pengantin perempuan
* Dua saksi lelaki
* Ijab dan Qabul
* Mahar (Maskahwin)
Syarat ijab

*Pernikahan nikah hendaklah tepat
*Tidak boleh menggunakan perkataan sindiran
*Diucapkan oleh wali atau wakilnya
*Tidak diikatkan dengan tempoh waktu seperti mutaah
*Tidak secara taklik
Syarat kabul

*Ucapan mestilah sesuai dengan ucapan ijab
*Tiada perkataan sindiran
*Dilafazkan oleh bakal suami atau wakilnya (atas sebab-sebab tertentu)
*Tidak diikatkan dengan tempoh waktu seperti mutaah
*Tidak secara taklik
*Menyebut nama bakal isteri
*Tidak diselangi dengan perkataan lain.


Kategori:Perkahwinan dalam Islam
Majlis Bandaraya Kuala Terengganu

Majlis Bandaraya Kuala Terengganu (MBKT) merupakan kerajaan tempatan yang mentadbir Bandar raya Kuala Terengganu, Terengganu. Majlis ini berfungsi untuk memberikan perkhidmatan-perkhidmatan perbandaran kepada penduduk. Ia juga bertanggungjawab pada kesihatan dan sanitasi awam, pengurusan dan pembuangan sampah, perancangan bandar, perlindungan dan kawalan alam sekitar, pembangunan ekonomi dan sosial, pengurusan lalu lintas dan penyelenggaraan umum bagi infrastruktur bandar. Majlis ini diketuai oleh seorang Datuk Bandar dan mempunyai 24 orang Ahli Majlis.
Latar belakang

Kuala Terengganu merupakan ibu negeri, pusat pentadbiran dan pusat perniagaan. Majlis Perbandaran Kuala Terengganu (MPKT) diwujudkan pada 18 Januari 1979 dengan keluasan 18,712 hektar persegi meliputi 21 mukim. Sebelum itu ia dikenali sebagai Jumaah Bandaran Kuala Terengganu.Pada 1 Januari 2008, Kuala Terengganu telah diberi pengiktirafan sebagai Majlis Bandaraya Kuala Terengganu, Bandaraya Warisan Pesisir Air.
Ahli Majlis

* TUAN HAJI ROSLI BIN LATIF S.M.Z., A.M.T., P.J.K.,

Datuk Bandar, Majlis Bandaraya Kuala Terengganu.

* TUAN HAJI YUSAINI AMIR BIN MOHAMAD NOR P.J.K.,Setiausaha Bahagian ( Kerajaan Tempatan ) Tingkat 14, Wisma Darul Iman, 20503 Kuala Terengganu.
* ENCIK AZRAN AMIN BIN MAZLAN S.M.Z., A.M.T., P.J.K.,

Pentadbir Tanah Kuala Terengganu

Pejabat Daerah Kuala Terengganu,

* TUAN HAJI AHMAD AZIZI BIN ZULKIFLI A.M.T., P.J.K.,Pentadbir Tanah Kuala Nerus, 21200 Kuala Nerus

* TUAN HAJI CHE SULAIMAN BIN ISMAIL
* ENCIK AZMI BIN A. RAHMAN
* PUAN NORFAIZAN BINTI NORDIN

* ENCIK KHAIRUDDIN BIN MUHAMAD
* Y.M. SYED HUSIN BIN TUAN HADI
* TUAN HAJI WAN MOKHTAR @ W.MOXTOR BIN WAN KADIR
* ENCIK MOHAMAD UMBAIDAH BIN TENGAH
* TUAN HAJI MOHD SHAFIE BIN TAIB
* ENCIK ROSDI BIN EMBONG
* ENCIK ASRI BIN AB AZIZ
* ENCIK AHMAD MAAROF BIN ISMAIL
* ENCIK MOHD NORDIN BIN MAHMOOD
* ENCIK RASHID BIN ABDULLAH
* TUAN HAJI HARUN BIN SALLEH P.J.K.

* TUAN HAJI MOHAMAD ISZEHAM BIN MAT ALI
* TUAN HAJI HASSAN BIN WAHID

* TUAN HAJI MOHAMAD YUSOF BIN HAJI EMBONG
* TUAN HAJI SANUSI BIN MD. TAIB
* TUAN HAJI ALI BIN ISMAIL
* TUAN HAJI MOHD SIDEK BIN ABDULLAH
* ENCIK MOHD RIDHUAN BIN ABDUL KARIM
Wakil Rakyat Bandar Raya Kuala Terengganu

*Kuala Nerus (kawasan persekutuan) YB Dato' Dr. Haji Alias Razak
**Tepuh (kawasan negeri)
**Buluh Gading (kawasan negeri)
**Seberang Takir (kawasan negeri)
**Bukit Tunggal (kawasan negeri)


*Kuala Terengganu (kawasan persekutuan) Kuala Terengganu YB Datuk Ahmad Amzad Hashim
**Wakaf Mempelam (kawasan negeri)
**Bandar (kawasan negeri)
**Ladang (kawasan negeri)
**Batu Buruk (kawasan negeri)
Lihat juga

* Datuk Bandar Kuala Terengganu
Rujukan

Kuala Terengganu
Bandaraya Kuala Terengganu
Khalil Khusairi bin Tarmizi

Khalil Khusairi bin Tarmizi (lahir 23 Januari 1982) yang lebih dikenali sebagai Khalil Mestica merupakan salah seorang anggota kumpulan Mestica yang muncul pada tahun 2004 di bawah pengurusan Hijjaz Records Sdn. Bhd. (HRSB). Khalil juga merupakan salah seorang penyanyi nasyid yang mempunyai suara yang agak tebal dan ini membolehkan beliau untuk menyanyikan lagu berentak arab dan R&B. Walau bagaimanapun, suaranya sering bergema di corong radio terutama IKIM.FM yang memangkin industri nasyid.

Beliau merupakan anak jati Taiping, Perak. Keluarganya kini tinggal di sana. Disebabkan beliau sibuk dengan show, konsert serta penghasilan album bersama kumpulan Mestica, maka beliau kini menetap di Taman Melati, Kuala Lumpur.

Beliau telahpun menamatkan pengajian dalam jurusan Diploma Pelancongan di UiTM Shah Alam, Selangor Darul Ehsan. Beliau mempunyai 5 orang adik-beradik.

Kategori:Penyanyi lelaki Malaysia
Kategori:Orang hidup
Kategori:Kelahiran 1982
Kategori:Penyanyi nasyid Malaysia
Majlis Perbandaran Kuala Kangsar

Majlis Perbandaran Kuala Kangsar merupakan salah satu pihak berkuasa tempatan bagi negeri Perak. Kuala Kangsar merupakan sebuah daerah yang ketiga terbesar di negeri Perak dan terletak diantara daerah Ipoh dan juga Taiping.
Sejarah

Majlis Daerah Kuala Kangsar telah ditubuhkan pada 1 Januari 1980, di bawah peruntukan penyusunan semula Penguasa- penguasa Tempatan dibawah Akta Kerajaan Tempatan 1976, Akta 171 dengan mencantumkan beberapa Penguasa Tempatan dalam Daerah Kuala Kangsar dan hanya mewujudkan Sungai Siput (U) sebagai cawangan untuk menjadikan Penguasa Tempatan yang besar dan kukuh. Penguasa-Penguasa Tempatan yang dimaksudkan ialah

* Kuala Kangsar
* Jerlun
* Sungai Siput
* Manong
* Padang Rengas
* Sauk
* Liman Kati
* Karai
* Salak Baru

Selaras dengan Seksyen 7(1) Akta 171 pada Julai 1997, Majlis Daerah Kuala Kangsar (MDKK) telah mewartakan seluas 79.94 kilometer persegi sebagai kawasan yang diperluaskan pemakaian semua Majlis Bandaran Kuala Kangsar Dan Ipoh (MBKKI) Akta yang diterimapakai oleh MDKK. Kawasan MDKK mempunyai penduduk berbilang bangsa. Pada tahun 2000 iaitu mengikut banci 2000, jumlah penduduk di Daerah Kuala Kangsar menjangkau 154,048 orang. Keluasan Kawasan Pentadbiran Kuala Kangsar adalah 204.94 kilometer persegi. Keluasan kawasan kawalan pula terdiri daripada 47.6% daripada keluasan sebenar dan 157.3% merupakan kawasan operasi yang diberikan perkhidmatan perbandaran.

* Lembaga Bandaran Kuala Kangsar
* Majlis Bandaran Kuala Kangsar dan Ipoh
* Majlis Tempatan Jerlun
* Majlis Tempatan Sungai Siput
Rujukan

# https://www.kualakangsar.gov.my/

Kuala Kangsar
Kategori:Kerajaan tempatan di Perak
Majlis Perbandaran Port Dickson

Majlis Perbandaran Port Dickson (MPPD) ialah sebuah pihak berkuasa tempatan yang mentadbir seluruh daerah Port Dickson, Negeri Sembilan. Ia ditubuhkan pada 1900an sebagai sebuah "Sanitary Board", 1938 dinaik taraf menjadi Lembaga Bandaran, 1979 dinaik taraf menjadi majlis daerah dan dinaik taraf menjadi majlis perbandaran pada 2002. Ia berfungsi untuk memberikan perkhidmatan kepada penduduk Port Dickson dalam hal kesihatan awam, pengurusan sisa, bangunan kawalan, meningkatkan penyelenggaraan infrastruktur sosial dan ekonomi, dan bandar.
Latar belakang

Majlis Daerah Port Dickson (MDPD) ditubuhkan pada 1 Disember 1979. Ia dinaik taraf sebagai majlis perbandaran pada 2 Februari 2002 dan menjadi majlis perbandaran ke-3 di Negeri Sembilan. Bermula sebagai Port Dickson Sanitary Board (1900an), Lembaga Bandaran Port Dickson (1938), Majlis Daerah Port Dickson (1979) dan Majlis Perbandaran Port Dickson (sejak 2002).
Geografi

Ia mempunyai kawasan seluas 140.32 kilometer persegi yang terdiri daripada lima buah mukim, iaitu Jimah, Port Dickson, Si Rusa, Pasir Panjang dan Linggi. Kawasan ini dibahagikan kepada dua iaitu kawasan operasi seluas 35.87 kilometer persegi dan kawasan kawalan seluas 104.45 kilometer persegi. Ia mempunyai pesisir pantai sepanjang 56 kilometer yang menghadap ke Selat Melaka.
Ahli Majlis

, berikut ialah senarai semasa ahli majlis:
Wakil Rakyat

Ahli Parlimen

*Ahli Parlimen
**YB Dato' Seri Utama Aminuddin Harun
Ahli Dewan Undangan Negeri (ADUN)

*ADUN
**YB Tuan Yew Boon Lye

*ADUN
**YB Tuan Choo Ken Hwa

*ADUN
**YB Tuan Abdul Fatah Zakaria

*ADUN
**YB Dato' Mohd Faizal Ramli

*ADUN
**YB Tuan Rajasekaran Gunnasekaran
Lihat Juga

* Port Dickson (Bandar)
*Daerah Port Dickson
*Mukim Port Dickson
Rujukan

Kategori:Majlis Perbandaran di Malaysia
Kategori:Kerajaan tempatan di Negeri Sembilan
Kategori:Port Dickson
Kategori:Jabatan dan agensi negeri Negeri Sembilan
Majlis Perbandaran Selayang

Majlis Perbandaran Selayang (MPS) adalah sebuah pihak berkuasa kerajaan tempatan yang mentadbir kawasan bandar Selayang di negeri Selangor, Malaysia. Ia ditubuhkan pada 1 Januari 1997. Pada masa ini, Yang DiPertua Selayang adalah Tuan Suliman bin Abd Rahman, AMS, PPT.2016
Sejarah

Majlis Perbandaran Selayang (MPS) telah ditubuhkan pada 1 Januari 1997. Sebelum ini MPS dikenali sebagai Majlis Daerah Gombak (MDG) yang mana ia telah beroperasi sejak 1 Januari 1977 di bawah Akta 171, Akta Kerajaan tempatan 1976. Kawasan pentadbirannya adalah meliputi Mukim Rawang, Mukim Batu dan sebahagian Mukim Setapak.

MPS lahir dari beberapa rentetan pembangunan Majlis Kerajaan Tempatan sebelumnya seperti: Lembaga Bandaran Gombak, Lembaga Bandaran Rawang, Lembaga Bandaran Kuala Ampang, Kawasan PKNS Taman Keramat dan Kawasan Perindustrian Batu Caves.

MPS mempunyai beberapa rangkaian pejabat-pejabat kecil/cawangan seperti di Batu Arang, Rawang dan Sri Gombak. Luas kawasan pentadbiran MPS ialah 549.33 kilometer persegi. Manakala jumlah pegangan pada Januari 2003 ialah 150,000.
Visi, Misi, Moto & Objektif

Visi
*Majlis Perbandaran Selayang Peneraju Pengurusan Cemerlang Ke Arah Perbandaran Mampan Menjelang Tahun 2020

Misi
*Memperkasa Pengurusan Perbandaran Kepada Seluruh Warga Selayang Melalui Perkhidmatan Bertaraf 5 Bintang Ke Arah Pembentukan Komunikasi Sejahtera

Moto

"MAMPAN, PROGRESIF, SEJAHTERA"

Objektif
* Memberi dan Meningkatkan Perkhidmatan Bandaran
* Menyedia dan Menyelenggara Kemudahan Infrastruktur
* Menyusun dan Mengawasi Pembangunan Melalui Kawasan Pembangunan Yang Teratur Serta Terancang
* Menyedia dan Menyelenggara Kemudahan Taman dan Rekreasi
* Mewujudkan Suasana kecantikan Kawasan Selaras Dengan Objektif Untuk Menjadikan Kawasan Majlis Sebagai "Kawasan Taman Dalam Bandar"
* Mengeratkan Perpaduan Di Antara Rakyat Di Samping Mewujudkan Masyarakat Yang Bertanggungjawab dan Berdisiplin
* Memainkan Peranan Di Dalam Usaha Kerajaan Negeri Untuk Menarik Aspek Perindustrian, Perancangan Perumahan Kos Rendah dan Program-Program Menggiatkan Pelancongan
Wakil Rakyat Bandar Selayang

Ahli Parlimen

*Ahli Parlimen
**YB Tuan William Leong Jee Keen
*Ahli Parlimen
**YB Dato' Seri Amirudin Shari
*Ahli Parlimen
**YB Tuan Gobind Singh Deo
*Ahli Parlimen
**YB Dato' Ramanan Ramakrishnan
Ahli Dewan Negeri (ADN)

*ADN
**YB Tuan Mohd Rafiq Mohd Abdullah
*ADN
**YB Tuan Chua Wei Kiat
*ADN
**YB Puan Anfaal Saari
*ADN
**YB Dato' Seri Amirudin Shari
*ADN
**YB Tuan Hilman Idham
*ADN
**YB Puan Pua Pei Ling
*ADN
**YB Dr. Ab Halim Tamuri
Ahli Majlis, Majlis Perbandaran Selayang 2024-2025

PKR 14
DAP 4
AMANAH 13
Pautan Luar

*Portal Rasmi Majlis Perbandaran Selayang

Kategori:Majlis Perbandaran di Malaysia
Kategori:Kerajaan tempatan di Selangor
Majlis Perbandaran Padawan

Majlis Perbandaran Padawan merupakan salah sebuah pihak berkuasa tempatan di Kuching, Sarawak.
Sejarah

Majlis Perbandaran Padawan (dahulunya dikenali sebagai Majlis Daerah Luar Bandar Kuching) telah dibentuk pada penghujung tahun 1956 di bawah Ordinan Kuasa Tempatan 1948, Bab 117.

Pejabat MPP yang terkini terletak di Kota Padawan, Batu 10, Jalan Penrissen, Kuching, Sarawak.

* 1957-1961: Pengerusi Majlis ialah Pegawai Daerah (Era Penjajah)

* 1962-31.10.1981: Pengerusi yang dipilih (Zaman Pilihanraya Kerajaan Tempatan)

* 1.8.1996: 40 tahun kemudian, MDLBK telah dinaikkan taraf kepada Majlis Perbandaran Padawan oleh YAB Ketua Menteri Sarawak.


Kawasan Pentadbiran Majlis iaitu seluas 1,771.3 kilometer (683.9 batu persegi) yang meliputi kawasan-kawasan yang utama di luar bandaraya Kuching.

* Menigkut Laporan Jabatan Perangkaan Tahun 2020, seramai 260,058 orang terdiri daripada kaum Cina, Iban, Melayu, Bidayuh, dan sedikit kaum minoriti yang lain.

Padawan
Kategori:Kerajaan tempatan di Sarawak
Rujukan

# https://mpp.sarawak.gov.my/web/home/index/